Virallinen lehti nro C 118 , 29/04/1999 s. 0012



KIRJALLINEN KYSYMYS E-1980/98 esittäjä(t): Johanna Boogerd-Quaak (ELDR) komissiolle (30. kesäkuuta 1998) Aihe: Euroopan sosiaalirahaston Alankomaiden keskustyövoimatoimistolle vuosiksi 1996 ja 1997 myöntämien maksujen myöhästyminen Alankomaiden 220 työvoimatoimistoa ovat joutuneet äkilliseen taloudelliseen kriisiin osaltaan siksi, että Euroopan sosiaalirahasto ei ole vielä maksanut Alankomaiden keskustyövoimatoimistolle (CBA) vuosille 1996 ja 1997 myönnettyä 60 miljoonan guldenin avustusta. Tämän lisäksi komissio maksaa ensimmäisen ESR:lle vuodelle 1998 myönnetyn 180 miljoonan guldenin avustuksen vasta syyskuussa. 1. Pitääkö paikkansa, että komissio on siirtänyt CBA:lle vuosille 1996 ja 1997 myönnetyn 60 miljoonan guldenin maksamisen tuonnemmaksi ja että se maksaa ensimmäiset vuodelle 1998 myönnetyt 180 miljoonaa guldenia vasta ensi syyskuussa? 2. Onko tämän virallisena syynä se, että CBA ja Alankomaiden sosiaaliministeriö eivät ole vielä saaneet vuoden 1996 tilintarkastustoimia päätökseen, eivätkä siis tästä syystä ole toimittaneet lopullisia laskelmia? 3. Ilmoittiko komissio hyvissä ajoin CBA:lle ja Alankomaiden sosiaaliministeriölle ESR:n avustuksiin liittyvistä hallinnollisista vaatimuksista ja siitä, ettei lopullisia laskelmia ole vielä toimitettu? 4. Voisiko komissio ilmoittaa, onko kyse muodollisuuksista, joiden noudattamista PO V oikeutetusti vaatii CBA:lta ja Alankomaiden sosiaaliministeriöltä, näiden kahden pystymättä kuitenkaan noudattamaan näitä muodollisuuksia, koska PO XX ei ole vielä saanut lopullista valvontamenettelyään päätökseen? 5. Onko PO XX:n valvontamenettelyllä PO V:n varojen myöntämistä hidastava vaikutus? 6. Onko komission mahdollista ryhtyä mahdollisimman pikaisesti neuvottelemaan CBA:n ja Alankomaiden sosiaaliministeriön kanssa, jotta ESR-hankkeiden toteuttamisen vaarantuminen Alankomaissa voitaisiin estää nopeutettuja menettelyjä noudattaen? Komission jäsenen Pádraig Flynninkomission puolesta antama vastaus (21. syyskuuta 1998) 1. Maksut keskeytettiin komission tarkastettua syyskuussa 1996 tavoitteen kolme mukaisen Alankomaiden ohjelman. Tämä muodollinen neuvoston asetuksen (ETY) 2082/93(1) 24 artiklaan perustuva keskeytys peruutettiin toukokuussa 1997. Alankomaiden viranomaiset toimittivat komissiolle vuoden 1996 loppusuoritusta koskevan pyynnön vasta 23. kesäkuuta 1998. Koska tämä on Alankomaissa ainoa ohjelma-asiakirja, joka koskee tavoitetta kolme (1994-1999), vuoden ensimmäinen ennakkoerä voidaan maksaa vasta, kun kahta vuotta aikaisemman vuoden lopullinen maksu on kokonaan suoritettu. Sen vuoksi komissiolle lähetettyä vuotta 1998 koskevaa ensimmäistä ennakkomaksua ei voitu käsitellä, ennen kuin vuoden 1996 loppusuoritusta koskeva pyyntö oli vastaanotettu ja käsitelty. 2. On. 3. Komissio kiinnitti jäsenvaltion huomiota seurantakomitean kokouksessa 31. lokakuuta 1997 ja kirjallisesti 16. tammikuuta 1998 siihen, että komissio ei voi suorittaa vuotta 1998 koskevia maksuja, ennen kuin vuotta 1996 koskevat muodollisuudet on saatu päätökseen ja hankkeen toteutusta kyseisenä vuonna koskeva kertomus on toimitettu komissiolle. Jo lokakuussa 1996 komissio kutsui koolle kaikkien osapuolten, mukaan lukien Alankomaiden keskustyövoimatoimiston (CBA) sekä ministeriön kokouksen, jossa tähdennettiin, että oli välttämätöntä saada päätökseen vuotta 1996 koskevat toimet. Osapuolille huomautettiin tilanteen vakavuudesta, mikäli loppusuoritusta koskevaa pyyntöä ei olisi tehty. 4. Näitä muodollisuuksia on noudatettu vuodesta 1994, ja kaikki jäsenvaltiot ovat ne hyväksyneet. Kuten kohdassa 1 mainittiin, keskeytys peruutettiin toukokuussa 1997, eikä sillä näin ollen ole mitään yhteyttä siihen, että komissio sai vuoden 1996 loppusuoritusta koskevan pyynnön vasta 23. kesäkuuta 1998. 5. Ei ole. 6. Komissio sai vuoden 1996 loppusuoritusta koskevan pyynnön 23. kesäkuuta 1998 ja maksu suoritettiin mahdollisimman nopeasti. Tämän jälkeen komission oli muutettava päätöksensä heijastamaan vuotta 1996 koskevaa uutta tilannetta. Vasta tämän päätöksen jälkeen voitiin suorittaa vuoden 1998 ensimmäinen ennakkomaksu, joka oli huomattavasti suurempi. Saatuaan vuoden 1996 loppusuoritusta koskevan pyynnön 23. kesäkuuta 1998 ja muutospyynnön 30. kesäkuuta 1998 komissio toimi viivyttelemättä. Maksu suoritettiin Alankomaiden viranomaisille syyskuun ensimmäisellä viikolla. (1) EYVL L 193, 31.7.1993.